У Менску адбудавалі Ратуш, адбудавалі былы ўніяцкі касцёл, вежу катэдральнага касцёла і г.д. Ёсць прыгожае Траецкае прадмесце. Мноства зеляніны і паркаў. Горад, як і большасць Беларусі, вельмі чысты. Багата цікавых рэстаранаў і кавярняў, якія прапануюць кухню з усяго свету, хаця акурат мне найбольш падабаецца беларуская кухня “Кухмістра” побач з Палацам галоўнага начальніка. Кажуць, што і ён туды часам заглядае, і ягоныя памочнікі. Калі нехта любіць, то ёсць McDonalds альбо сталоўка каля ГУМа. У публічнай прасторы побач, на жаль, з усюдыісным Леніным з’яўляюцца помнікі такім гістарычным асобам, як Агінскі, Міцкевіч, Каліноўскі. На вуліцах можна пабачыць шыльды з гістарычнымі назвамі.